लगातार दूसरे दिन अस्त्र मिसाइल का सफल परीक्षण  
भारत ने लगातार दूसरे दिन चांदीपुर के एकीकृत परीक्षण स्थल से दृश्य सीमा से परे और हवा से हवा में मार करने वाली स्वदेश निर्मित बैलिस्टिक मिसाइल अस्त्र का सफल परीक्षण किया।
भारत ने लगातार दूसरे दिन शनिवार को चांदीपुर के एकीकृत परीक्षण स्थल से दृश्य सीमा से परे और हवा से हवा में मार करने वाली स्वदेश निर्मित बैलिस्टिक मिसाइल अस्त्र का सफल परीक्षण किया।  रक्षा शोध एवं विकास संगठन (डीआरडीओ) के सूत्रों ने कहा, मिसाइल का करीब 10 बजकर 32 मिनट पर परीक्षण किया गया और यह परीक्षण सफल रहा। इस मिसाइल में सुपरसोनिक रफ्तार से आमने-सामने की स्थिति में 80 किमी की दूरी तक और पीछा करते हुए 20 किमी तक दुश्मन के विमान को मार गिराने की क्षमता है।  इस परियोजना से जुड़े एक वैज्ञानिक ने कहा, एसयू 30 एमकेआई, मिग 29 और हल्के विमान तेजस जैसे लडाकू विमानों के साथ जुड़ने से पहले यह जटिल विमानभेदी मिसाइल मैदान और लडाकू विमानों से संबंधित कुछ कठिन और दोषरहित परीक्षणों से गुजरेगी।